Visit Site
Recommended byColombia
‘నేను సచిన్‌కు వ్యతిరేకంగా మాట్లాడినట్లు మీడియాలో కొంత మంది చూపించే ప్రయత్నం చేస్తున్నారు. ‘నాకు ప్రపంచ కప్ కావాలి’ అని నేను అన్న విషయం వాస్తవమే. అసలు నా స్పందనకు అతని ప్రకటనకు సంబంధమేలేదు. నా స్టేట్‌మెంట్ అతనికి వ్యతిరేకంగా కూడా కాదు. గత 25 ఏళ్లుగా నా ప్రాణ స్నేహితుల్లో సచిన్ కూడా ఒకరు’ అని గంగూలీ తన ట్వీట్‌లో పేర్కొన్నారు.
A lot of people in the media is trying to put my statement against sachin s when I said “I want the World Cup”My re… https://t.co/hk34j4FCmv
&mdash; Sourav Ganguly (@SGanguly99) 1551008606000
పుల్వామా ఉగ్రదాడి తరవాత పాకిస్థాన్‌పై భారతీయుల్లో తీవ్ర వ్యతిరేకత మొదలైంది. ప్రపంచ కప్‌లో పాకిస్థాన్‌తో మ్యాచ్ ఆడొద్దంటూ పలువురు సీనియర్ క్రికెట్లు బీసీసీఐకి సూచించారు. అయితే దీన్ని మాస్టర్ బ్లాస్టర్ సచిన్ టెండూల్కర్ వ్యతిరేకించారు. ప్రపంచకప్‌లో పాక్‌తో భారత్‌ ఆడకపోతే మనకే నష్టమని.. అనవసరంగా పాయింట్లు చేజార్చుకున్నవాళ్లం అవుతామని సచిన్‌ వ్యాఖ్యానించారు. ఈ వ్యాఖ్యలపై గంగూలీ స్పందిస్తూ సచిన్ అభిప్రాయంతో గంగూలీ విభేదించారు.
కోల్‌కతాలోని ఓ కార్యక్రమంలో పాల్గొన్న గంగూలీ మాట్లాడుతూ.. ‘అతను(సచిన్) పాకిస్థాన్‌పై రెండు పాయింట్లు కావాలని కోరుకుంటున్నారు. నాకు మాత్రం ప్రపంచ కప్ కావాలి’ అని వ్యాఖ్యానించారు. పాక్‌తో భారత్‌ మ్యాచ్‌ రద్దు చేసుకోవాలని గంగూలీ అభిప్రాయపడ్డారు. అలాగే క్రికెట్‌తో పాటు ఇతర క్రీడల్లోనూ పాక్‌తో తెగదెంపులు చేసుకోవాలన్నారు. అయితే ఈ విషయంలో కేంద్రం నిర్ణయం మేరకు నడుచుకుంటామని ఇప్పటికే బీసీసీఐ ప్రకటించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.